গো (খেলা)
গো (সরলীকৃত চীনা: 围棋; প্রথাগত চীনা: 圍棋; ফিনিন: wéiqí) হল একটি চৈনিক বিমূর্ত কৌশল ছকের খেলা যেখানে দুইজন খেলোয়াড়ের লক্ষ্য থাকে প্রতিপক্ষের চেয়ে বেশি এলাকার নিয়ন্ত্রণ। খেলাটি ৪,৫০০ বছরেরও বেশি আগে চীনে আবিষ্কৃত হয়েছিল এবং বর্তমান সময় পর্যন্ত চলমান খেলাগুলোর মধ্যে সবচেয়ে প্রাচীন ছকের খেলা বলে মনে করা হয়। ইন্টারন্যাশনাল গো ফেডারেশনের ৭৫টি সদস্য দেশগুলির দ্বারা ২০১৬ সালে পরিচালিত একটি সমীক্ষায় পাওয়া গেছে যে বিশ্বব্যাপী ৪৬ মিলিয়নেরও বেশি লোক রয়েছে যারা গো খেলতে জানে। বর্তমান খেলোয়াড়ের সংখ্যা ২০ মিলিয়নেরও বেশি, যাদের বেশিরভাগই পূর্ব এশিয়া, বিশেষ করে চীনে বসবাস করে।